
Verdens bedste nærkontakt? 

Den 24. april 1964 var politibetjent Lonnie Zamora tæt på et ægformet fartøj lidt uden for byen 
Socorro i New Mexico. Ved siden af fartøjet stod to små væsner i hvide dragter. 

Zamoras oplevelse var en nærobservation af 3. grad og endte med at blive det amerikanske flyvevåbens eneste 
uopklarede observation af et landet fartøj og besætningsmedlemmer. Zamoras oplevelse har ry for at være verdens 
bedste nærkontakt og det vigtigste bevis på besøg udefra. 

SUFOI's nye bog Nærkontakt handler om det, som mange ufoentusiaster har kaldt 
ufomytens kerne: Nærobservationer. Når et mystisk objekt eller flyvende fartøj 
opleves meget tæt på af et eller flere vidner og endda nogle gange opleves i 
forbindelse med fremmede væsner eller aliens, kan vidnerne vel ikke tage fejl, og vi 
må stå med beviset på, at Jorden besøges udefra? Eller hvordan? Hvad er fakta, og 
hvad er myter? Det forsøger denne nye udgivelse at give nogle svar på. 

Nærkontakt s skrevet af Kim Møller Hansen, formand for Skandinavisk UFO 
Information (SUFOI), og udkommer den 1. oktober 2013. Bogen er på 53 illustrerede 
sider i A4-format, koster kr. 89,- og bestilles i SUFOI Butikken . Overskuddet fra salget 
af Nærkontakt går til driften af ufo.dk. 

Nærkontakt er den 4. titel i bogserien Fakta & Myter, som behandler temaer, 
problemstillinger og oplevelser tilknyttet ufomyten. Det er ambitionen medFakta & 
Myter, at hver titel bliver læserens jordbundne guide i en fascinerende, men 
forvirrende verden domineret af mystiske beretninger, konspirationsteorier og halve 
sandheder. 

Læs her boaens første 12 sider . 

I Fakta & Myter er tidligere udkommet: 

Kim Møller Hansen: Area 51 , SUFOI 2013 (udkom 5. marts) 

Kim Møller Hansen: RosweH , SUFOI 2013 (udkom 23. april) 

Kim Møller Hansen: Mens , SUFOI 2013 (udkom 20. august) 


Et sandt mesterværk 

Af Arne Nielsen 

Den læge læser, som går efter det sensationelle og populære, vil uden al tvivl finde Encounters at 
Indian Head. The Betty and Barney Hili UFO Abduction Revisited kedelig og tung. Den voksne 
læser, som er vant til krævende, akademisk litteratur, vil i denne bog finde et længe savnet 
kommentarapparat til Betty og Barney Hill-sagen, et sandt mesterværk, skrevet af ni meget 

Karl Pflock og Peter Brookesmith (red.): „Encounters at Indian Head. The Betty and Barney 
Hiil UFO Abduction Revisited", 311 sider. Anomalist Books 2007. 

Bogen er et resultat af et lukket symposium afholdt i september 2000 ved Indian Head, New 
Hampshire, nær ved det sted, hvor Betty og Barney Hiil sagdes at være taget ind i en UFO. 

En absolut forudsætning for at få udbytte af denne bog, er, at man kender Betty og Barney Hill- 
sagen, og det gør man, når man har læst John G. Fuller: The Interrupted Journey: Two Lost 
Hours Aboard a Flying Saucer, Dell 1966. Læs John G. Fullers bog, læs om andre ufo¬ 
bortførelser af fx Richard Hall (Richard Hall: Uninvited Guests. A Documented History Of UFO 
Sightings , Alien Encounters & Coverups.) og tænk over det nogle år - så er man parat til at 
læse Encounters at Indian Head. 

I denne bog er alle synspunkter og synsvinkler repræsenterede. Bogen har et crescendo lidt 
forbi midten af bogen, hvor Robert Sheaffer i kapitel 6 „There Were No Extraterristrials" 
argumenterer for det synspunkt, at intet faktuelt ligger bag Betty og Barney Hill-historien, 
hvorefter Karl Pflock i et lige så blændende kapitel 7 "A Singular Visitation" argumenterer for, 
at det var der. 

I Robert Sheaffers kapitel „There Were No Extraterristrials" forekommer følgende passage, som i sig selv er morsom: 
„The descriptions of supposed UFO aliens contain clear cultural dependencies; in North America large-headed grey 
aliens dominate, while in Britain abducting aliens have been mostly tall, blond, and Nordic, while South Americans tend 
to be abducted by more bizarre creatures, including hairy monsters. If we are to believe that such reports reflect 
reality, then the Galactic High Command must have divided the earth into Alien Occuppation Zones whose boundaries 
reflect those of human culture." 

Der er også en del diskussion om betydningen af Marjorie Fish' stjernekortanalyse. Det kommer frem, at Marjorie Fish 
var 6 år om at lave sit arbejde, og at hun i høj grad inkluderede data om, hvorvidt stjernerne var i stand til at have 
planeter med liv omkring dem. Hun inkluderede alle stjerner i en radius af 50 lysår og frasorterede alle stjerner, hun 
skønnede, ikke kunne rumme liv. Senere har man kørt en computeranalyse under de samme forudsætninger, og hvad 
spytter computeren ud? Marjorie Fish' stjernekort. Der har været spekulationer om, hvorvidt det af Betty Hiil 
frembragte kort viser noget helt andet, og alt det kan man læse om i bogen. 

Sidste kapitel i bogen, Appendix, af Martin S Kottmeyer, som hedder "No One Should Know Of This Experience. 


vidende forfattere 
















Paradoxes, ironies and contradictions in the Hiil abduction strory" er præget af spekulationer, som ingen vegne fører. 
En sætning som fx „Would people much care about such things as a poorly executed medical exam if it weren't for the 
faet that aliens tried to make a secret of it?" kan ikke bruges til noget som helst. Vi ved ikke, om det var „a poorly 
executed medical exam", vi ved intet om aliens' motiver til at hemmeligholde, og der er næppe grund til at tro, at folks 
interesse ville være mindre, hvis aliens ikke hemmeligholdt. Hele sætningen falder fra hinanden, og sådanne 
præsentationer præger hele appendix, som jeg derfor vil tillade mig at kalde rodet. 

Appendix til trods: Læs 


Forfatteren Hilary Evans (1929-2011) i samtale med Betty Hili (1919- 
2004) under symposiet i september 2000 på Indian Head Resort. Læs 
mere om Betty og Barney Hill-sagen i „Aliens" og 

på htto://badufos.bloaspot.dk/search?a=hill . 


Foto: Robert Sheaffer 


Det ægte Area 51? 

Af Kim Møller Hansen 

„Sandheden om, hvad der faktisk styrtede ned i Roswell, New Mexico, i 1947 forbliver klassificeret. 
Kun nogle få udvalgte har nogensinde haft adgang til sandheden om, hvad der er blevet kendt som 
Area 51. Men hvad der skete med vragresterne fra denne nedstyrtning, er indhyllet i et endnu 
større mysterium. Hvad der begyndte i den højtliggende ørken i New Mexico sluttede på Wright- 
Patterson, en ultra tophemmelig flyvebase i Dayton, Ohio. De fysiske beviser på ikke-jordisk besøg 
blev begravet dybt inde på denne nukleare højborg. Men vær forberedt ... det virkelige Area 51 - 
Wright-Pattersons hangarer - er ved at blive åbnet." 

Med sådan en bagsidetekst stiger forventningerne om, at man skal have en læseoplevelse og få ny viden. 
Bagsidetekster er desværre ofte en noget upræcis varebetegnelse, når det gælder ufomyten. Bagsideteksten på Inside 
the Real Area 51. The Secret History of Wright-Patterson er ingen undtagelse. 

Forfatterne Thomas J. Carey og Donald R. Schmitt har tidligere skrevet den storsælgende Witness to Roswell, og den 
nye bog bygger ligesom forgængeren på mange løse ender, tvivlsomme vidneudsagn (vidner som for længst er blevet 
afsløret som lystløgnere, heriblandt Frank Kaufmann, slæbes endnu engang ind i manegen), erindringsforskydninger, 
gætterier og for få veldokumenterede facts til, at bogens hovedtese - vragrester fra et rumskib og aliens fra Roswell- 
nedstyrtningen blev fløjet til Wright-Patterson Air Force Base og analyseret der - kan tages alvorligt. 

I den berømte pressemeddelelse fra den 8. juli 1947 slutter løjtnant Walter G. Haut, presseofficer på Roswell Army Air 
Field, med ordene: „Der blev straks taget hånd om sagen , og skiven blev hentet på fåreavlerens bopæl. Den blev 
besigtiget på Roswell Army Air Field og derefter udleveret af major Marcel til højere, militære instanser." 

Som bekendt var de „højere, militære instanser" Fort Worth i Texas, men Carey og Schmitt stiller indledningsvis 
spørgsmålet: Hvis det, der styrtede ned i Roswell, var et fremmed rumskib (og det er de to herrer overbeviste om), så 
ville det mest naturlige være at transportere vragrester og aliens videre til datidens største og vigtigste militærbase, 
nemlig Wright-Patterson AFB i Ohio. Og resten af bogen er så et forsøg på at sandsynliggøre dette. Det lykkedes som 
sagt ikke særlig godt, og jeg har også mine tvivl vedr. forfatterenes troværdighed. 

Thomas J. Carey og Donald R. 
Schmitt: „Inside the Real Area 
51: The Secret History of 
Wright-Patterson"", 288 

sider, New Page Books 2013. 
Bogen er sparsomt illustreret, 
har mange noter, bibliografi 
og et stikordsregister 


Donald R. Schmitt har, inden han blev makker med Thomas J. Carey, skrevet to bøger 
sammen med Kevin D. Rand le: UFO Crash at Roswell og The Truth about the UFO 
Crash at Roswell. Siden udgivelsen af disse ofte citerede, men oqså meqet kritiserede 
bøger , har Randle skrevet andre bøger om Roswell-myten, hvor han tager afstand fra 
dele af sine tidligere bøger skrevet sammen med Schmitt, bl.a. vidneudsagn fra Jim 
Ragsdale, Glenn Dennis og Frank Kaufmann. Samarbejdet mellem Randle og Schmitt 
ophørte i 1995, da Schmitts efterforskningsmetoder blev kraftigt kritiseret fra flere 
sider, ligesom der blev stillet spørgsmålstegn ved hans uddannelsesmæssige 
baggrund. Indtil da havde Schmitt bl.a. været en central person i Hyneks 
ufoorganisation, Center for UFO Studies (CUFOS). I foråret 1995 indrømmede Schmitt i 
en artikel i International UFO Reporter , at han havde pyntet på sine titler. Han var 
ansat i postvæsnet og havde ingen akademisk baggrund. 

Schmitt har også måttet indrømme fusk ved en senere lejlighed. I 2007 udkom 
bogen Witness to Roswell - unmasking the 60-year cover-up skrevet af Carey og 
Schmitt lige op til fejringen af 60-års jubilæet for Roswell-hændelsen. I bogens sidste 
kapitel bringes en ny beediget erklæring fra Walter Haut. Den skulle angiveligt være 
skrevet på Hauts dødsleje. Han døde den 15. december 2005, 83 år gammel. Den nye 
erklæring indeholder oplysninger, som er klart i modstrid med en erklæring fra 1993, 
ligesom den både er længere og mere detaljeret. Tilbage i 1993 fortalte Haut, at han 
ikke personligt havde set vragresterne, men i 2005 huskede han at have siddet i et 
lokale med vragresterne under et møde med Marcel, Blanchard og chefen, 
brigadegeneral Roger Ramey, hvor dækhistorien om vejrballonen blev udklækket. 
Derudover blev Haut ledsaget af Ramey til en svært bevogtet hangar, hvor han fik lov 
til at smugkigge på et ægformet fartøj og ligene af dets besætning. Han fortæller også 
i den nye erklæring fra 2005, at den berømte pressemeddelelse havde til formål at 
angive nedstyrtningsstedet på Brazels mark og dermed fjerne opmærksomheden fra et 
andet nedstyrtningssted, hvor fartøjet på daværende tidspunkt var ved at blive 


bjærget. 

Donald Schmitt indrømmede senere, at Haut ikke selv havde skrevet erklæringen. Forfatterne havde på baggrund af 
tidligere samtaler med Haut selv skrevet erklæringen, således at Haut (der ifølge familien var svækket og led af 
demens) blot skulle læse teksten igennem og sætte sin underskrift. 


Dødsfald 

En af de gamle ufo-pionerer er faldet bort. Den 17. december 1957 var H.C. Petersen blandt stifterne af »Sydjysk UFO- 
Investigation«, som senere skiftede navn til Skandinavisk UFO Information (SUFOI). H.C. Petersen var i en årrække en 
markant personlighed og drivende kraft i SUFOI. I 1965 forlod han SUFOI og stiftede en ny forening med udgangspunkt 
i George Adamskis livsfilosofi - en tilgang til ufomyten, som både dengang og nu lå meget langt fra SUFOI's. 

Læs mindeordene skrevet af bibliotekar Willy Wegner - en af dansk ufohistories kendere og stifter af skeptika.dk - 
på: http://para-nvt.bloqspot.dk/2013/09/hc-petersen-var-et-ikon.html . 


Hold fødderne på jorden 

Af Kim Møller Hansen 

Hvis du finder det sandsynligt: 

• at en superhemmelig 12-mands gruppe - Majestic-12 - bestående af videnskabsfolk og militærfolk siden tidligt i 1940'erne 
har kontrolleret ufomyten, indsamlet nedstyrtede rumskibe og fået analyseret døde aliens 

• at MJ-12 dokumenterne er den ægte vare og fortæller sandheden 

• at præsident John F. Kennedy blev myrdet, fordi han ville vide sandheden om ufoerne 

• at fremmed virus findes på Jorden og truer alt liv 

• at Area 51 har et superhemmeligt arkiv med dokumenter, som er endnu mere opsigtsvækkende end MJ-12 dokumenterne 

• at ethvert anonymt vidne skal tages alvorligt, uanset hvor bimlende åndssvag vedkommendes historie lyder. 

Og i øvrigt har en svaghed for allehånde konspirationsteorier, så vil du måske have fornøjelse af at læse Alien Viruses: 
Crashed UFOs, MJ-12 , & Biowarfare. Men det kan blive en udfordring at bevare overblikket i denne til tider rodede bog. 











Alien Viruses 

Dr. Robert M. Wood 
with Nick Redfern 

Dr. Robert M. Wood with Nick 
Redfern: „Alien Viruses: 

Crashed UFOs, MJ-12, & 

Biowarfare", 311 

sider, Richard _ Dolan 

Press 2013. Bogen har i alt tre 
illustrationer i et appendiks, 
noter efter hvert kapitel og et 
stikordsregister. 


Robert M. Wood tilhører den hårde kerne, som stadig er overbevist om, at MJ-12 
dokumenterne er ægte. Han har tidligere sammen med sønnen, Ryan S. Wood, skrevet 
bogen Maiic Eyes Only og driver sitet „ The Maiestic Documents" . Robert M. Wood står 
som hovedforfatter på Alien Viruses: Crashed UFOs, MJ-12 , & Biowarfare, men det 
fremgår, at Nick Redfern har færdigskrevet bogen for Wood. Som læser har man en 
fornemmelse af, at Wood har haft en masse notater, dokumenter etc., som han ikke 
rigtigt har magtet at få styr på og sammenhæng i, og så er Redfern blevet bedt om at 
tage over. Ikke nogen dårlig ide, da Redfern, som har skrevet mange underholdende 
bøger, har en god pen. Desværre har han også en tendens til at ryge ud ad en 
tangent, fordi han vil have for meget med - også det udokumenterede rygtestof. 
Redfern, som oprindeligt kommer fra Storbritannien, inddrager flere britiske sager i 
bogen - desværre også sager, som for længst har fået en naturlig forklaring, og som 
ikke med rette skal mystificeres og bidrage til at gøre bogen endnu mere 
usammenhængende. Det gælder bl.a. ufo-„nedstyrtningen" i Berwyn-bjergene i Wales 
(se fx „UFO-Stvrt?" i UFO-Mail nr. 133 J. 

Wood bygger en stor del af bogens indhold på de omkring tusind MJ-12 dokumenter, 
som Timothy Cooper har fået fra diverse anonyme kilder. Trods Coopers blakkede ry 
tror Wood fortsat på dokumenternes ægthed og store betydning og bruger bl.a. det 
argument, at alene det store antal dokumenter gør det usandsynligt, at nogen ville og 
kunne overkomme at fremstille dem. Men man skal ikke undervurdere fupmageres 
ihærdighed. Det er den klassiske UMMO-sag fra Spanien et godt eksempel på. Sagen 
er bl.a. behandlet i UFO-Nyt nr. 4, 2001. Du kan gratis downloade artiklen her . 
Konspirationstilhængere vil altid have en kattelem åben. Hvis det utænkelige skulle 
ske, at de må krybe til korset og indrømme, at MJ-12 dokumenterne er forfalskede, 
som mange eksperter siger, vil de helt sikkert fremsætte en ny påstand, nemlig at 
dokumenterne er fremstillet af mørke magter for at forvirre ufoentusiasterne og lægge 
et røgslør over endnu større ufohemmeligheder. 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 

i 2015 


- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af usædvanlige 
himmelfænomener. Du kan læse om SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive ufo.dk 
og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug venligst kortkode 01 og 
anfør navn, adresse og bestillingsnummeret (fx B-075) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


UFO-Mail udgives af Skandinavisk UFO Information. 

© SUFOI 2013. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI . Print og fotokopier af indhold fra UFO-Mail er belagt med Copydan-vederlag. 

















